钦定古今图书集成/理学汇编/学行典/第242卷 > 郑安
## 钦定古今图书集成/理学汇编/学行典/第242卷 > 郑安

按《房山县志》：“郑安，字世宁，通之孙。幼颖异，性孝友。家
贫，及冠，方读书，刻苦六七载，学遂博洽，累举不第，贡
于弘治戊午。待兄宽，情意恳笃。任肤施令，政尚惠贫。
年五十方得子，曰：‘万事足矣’。即解印绶归，家赀悉让
于兄，植树百馀株，为贫者助棺。平居教授生徒，以忠
孝为先，门人游宦者，多持大节云。”